জানা যায়, রোগী আকর্ষণের জন্যই শুধু বিশেষজ্ঞদের নাম সাইনবোর্ডে লেখা হয় এবং নাম ব্যবহার বাবদ মাসিক ফি দেয়া হয় তাদের। সেসব ক্লিনিকে গিয়ে সাইনবোর্ডে লিপিবদ্ধ কাউকে পাওয়া যায়নি। বেশির ভাগ ডায়াগনোস্টিক সেন্টারে সরকারী অনুমোদনপ্রাপ্ত সার্টিফিকেটধারী দক্ষ টেকনিশিয়ান পর্যন্ত নেই। এইসব টেকনিশিয়ানরাই রিপোর্ট দিয়ে থাকে। তাদের কাছে সংরক্ষিত থাকে ডাক্তারদের সিল পেড। ডাক্তারদের স্বাক্ষর দেয় নিজেরাই। অভিযোগ রয়েছে, জেলার উপজেলাগুলির গ্রামাঞ্চলের গ্রাম্য চিকিৎসক এবং ব্র্যাকের স্বাস্থ্য কর্মীরা স্থানীয় ডাক্তারদের মাধ্যমে এসব ক্লিনিক ও ডায়গনোস্টিক সেন্টারে রোগী ভাগিয়ে আনে। এক্ষেত্রে তারা ১ হাজার টাকা থেকে ৩ হাজার টাকা পর্যন্ত কমিশন পেয়ে থাকে।